Skaidrojums par tehniskajām neprecizitātēm iepirkuma dokumentācijas pielikumos
Iepirkuma “Mēbeļu piegāde Ropažu novada pašvaldības iestādēm”, identifikācijas Nr. RNP 2026/72, pielikumos konstatētas šādas tehniska rakstura neprecizitātes:
1. Pretendenta informācijas veidlapā kļūdaini iekļauta aile “Reģistrācijas numurs Būvkomersantu reģistrā”. Tā kā iepirkuma priekšmets ir mēbeļu piegāde, nevis būvdarbu veikšana, šī prasība uz konkrēto iepirkumu neattiecas un pretendentam minētā aile nav jāaizpilda.
2. Pretendenta pieredzes veidlapā kolonnas nosaukumā kļūdaini norādīts “Informācija par piegādātajām laboratorijas mēbelēm (veids, apjoms u.c. informācija)”. Pareizi kolonnas nosaukums interpretējams kā “Informācija par piegādātajām mēbelēm (veids, apjoms u.c. informācija)”. Pretendentam jānorāda pieredze mēbeļu piegādē; pieredze tieši laboratorijas mēbeļu piegādē netiek prasīta.
3. Finanšu piedāvājuma veidlapā kļūdaini lietots vārds “būvdarbus” formulējumā par piedāvājuma nodrošināšanu atbilstoši tehniskajai specifikācijai un nolikumam. Minētais formulējums attiecināms uz iepirkuma priekšmetā paredzēto mēbeļu piegādi.
4. Finanšu piedāvājuma veidlapā kļūdaini iekļautas atsauces uz “būves vietas atrašanos”, “darbu izpildes laikam” un “darbu izpildes termiņiem”. Šie formulējumi interpretējami atbilstoši konkrētā iepirkuma priekšmetam un attiecas uz mēbeļu piegādes izpildes vietu, laiku un termiņiem.
5. Finanšu piedāvājuma veidlapā kļūdaini iekļauts apliecinājums, ka spēkā esošajam normatīvajam aktam atbilstoša būvdarbu veikšana pilnā apmērā ir iekļauta piedāvātajā līgumcenā. Tā kā šajā iepirkumā būvdarbi nav paredzēti, minētais apliecinājums uz iepirkumu neattiecas.

